महासागरीय सूर्यमछली

महासागरीय सूर्यमछली (मोला मोला), जिसे मोला या सूर्यमछली भी कहा जाता है, एक बड़ी समुद्री मछली है जो गर्म और समशीतोष्ण महासागरों में पाई जाती है। यह विश्व की ज्ञात अस्थिमय मछलियों में सबसे भारी मानी जाती है।

इसका शरीर लगभग गोल और चपटा होता है। यह मछली अपनी लंबी वक्षीय तथा पृष्ठीय पंखों को फड़फड़ाकर तैरती है; पूंछ के स्थान पर क्लैवस नामक संरचना दिशा बदलने में सहायता करती है।

कुछ सूर्यमछलियाँ समुद्र की सतह पर एक ओर झुकी हुई तैरती हुई देखी गई हैं; संभवतः वे सूर्य की ऊष्मा से अपने शरीर को गर्म करती हैं। इनके आहार में क्रस्टेशिया, स्टारफिश, जेलीफ़िश, स्पंज, मोलस्क, शैवाल, प्लवक, स्क्विड तथा छोटी मछलियाँ शामिल हैं। यह प्रजाति विश्वभर के उष्णकटिबंधीय और समशीतोष्ण जल क्षेत्रों में पाई जाती है। इसका अग्र भाग सिर जैसा तथा पश्च भाग संक्षिप्त और चपटा दिखाई देता है।

 विवरण 
 आकृति 
महासागरीय सूर्यमछली की आकृति असामान्य होती है। इसमें सामान्य पुच्छ पंख नहीं होता और उसके स्थान पर एक छद्म-पुच्छ, जिसे क्लैवस कहा जाता है, उपस्थित रहता है। शरीर गोल और अंडाकार होता है। पृष्ठीय पंख और गुदा पंख लंबे और उभरे हुए होते हैं, जिससे मछली बड़ी प्रतीत होती है। यही पंख तैरने और दिशा बदलने में सहायक होते हैं। इस मछली में स्विम ब्लैडर नहीं होता।

 त्वचा 
सूर्यमछली की त्वचा का रंग चाँदी जैसा से लेकर श्वेत तक हो सकता है। खतरा महसूस होने पर यह अपनी त्वचा का रंग गहरे से हल्के में बदल सकती है।

 वितरण और व्यवहार 
 वितरण 
महासागरीय सूर्यमछली सभी महासागरों के समशीतोष्ण तथा उष्णकटिबंधीय क्षेत्रों में पाई जाती है।

 व्यवहार 
सूर्यमछली कभी-कभी समूह में देखी जाती है, किंतु सामान्यतः अकेली रहती है। इसे कभी-कभी जल की सतह पर एक ओर झुककर धूप सेंकते हुए भी देखा गया है।

 चित्र 

 संदर्भ 
 Froese, Rainer, and Daniel Pauly (2016). "Mola mola" इन FishBase.
 "The Ocean Sunfish, a Giant from the Depths".

 अन्य वेबसाइटें 
 महासागरीय सूर्यमछली विकिडाटा पर